Отчет за дейността на НЧ“Съзнание-1928г.“

с.Дъскотна за 2022 год.

От историята знаем, че нашите възрожденци, жадни за просвета и култура, поставиха основите на читалищната дейност в България. Днес ние, техните наследници, се гордеем, че тази „Обществена къща” /така с любов наричаше Раковски нашите читалища/ се превърна в център на националния дух, на националните традиции, носител на важна мисия –да възпитава, да развива поколения напред. Днешните читалища в условията на тотална демографска криза, остават единствените огнища, в които можеш да докоснеш духовния свят.Духовния свят на човека до теб, а не виртуалния, студен и пресметлив свят на интернет.Днес в епохата на отчуждаване единствено читалищата могат да съберат човеците отново заедно! Читалището заедно с уредената библиотека към него предоставя информация за разширяване на познанията, дава възможности за усвояване на културни ценности, осъществява социални контакти, грижи се за съхраняване, издирване, популяризиране и обогатяване на културните традиции, изучава миналото и настоящето на родния край, разнообразява културния отдих, организира свободното време на населението.

Измина още една година - година на труд и ограничения , които дадоха отражение в работа ни !

Към читалището функционира библиотека, която обслужва местното население и учениците от ОУ“Климент Охридски“ - от селата Дъскотна, Дропла, Снежа и Ясеново.

В своята мащабност културната политика на библиотеката има една основна цел, а именно всеобхватно, чрез всички възможни съвременни форми да разкрива богатството на книгите и да поддържа импулса за разпространение на културни ценности. От няколко години библиотеката кандидатства по проекти от Министерството на Културата по програма „Българските библиотеки-съвременни центрове за четене и информираност”. Тази година също кандидатствахме и спечелихме , което пък от своя страна спомага за обновяване и актуализиране на фонда на библиотеката. Благодарение на новите книги, интереса на читателите – малки и големи, беше изцяло привлечен в библиотеката, което пък рефлектира върху посещаемостта в библиотеката. И тук е мястото да насърча колегите да не се страхуват, а просто да кандидатстват!

Фонда на библиотеката се обогати с нови издания от български и чужди автори, детска, художествена и отраслова литература от различни отдели на знанието. В момента фонда наброява 12332 тома литература. Набавените библиотечни документи през годината са 93бр., отчислени библиотечни материали няма. Броят на читателите през годината е 147 от които 66 до 14год и 81 над 14 г. Посещенията са 1360, заетите библиотечни документи са 3264 тома.: 1491т. - художествена, 276т. – отраслова, 1194т.- детска художествена и 303т. - детска отраслова. Цифрите са по малки от годините до сега, но това се дължи на последствията от пандемията! Народа не може да се отпусне! Периодични издания не получаваме поради липса на средства. Няма и през настоящата 2023г.

Идeйно-възпитателната работа е тясно свързана с културномасовата.

Наред с отбелязването на бележитите дати и годишнини се честват празници, традиции и обичаи. За ознаменуването им се провеждат: литературни вечери, утра, рецитали, витрини, викторини, конкурси, кътове, витрини и др. Такива са провеждани за: - 6януари 1848г. – рожд. на Ботев; 19 февруари – 1873г. обесването на В.Левски; 3март – Националния празник на България; 24май-ден на славянската писменост и култура; 2 юни-деня на Ботев и загиналите за свободата на България; 15 септември - първият учебен ден.

С учениците от първи клас, след изучаване на букварчето провеждаме литературна екскурзия - „Вече сме читатели на библиотеката“. Пак с учениците организираме и седмицата на детската книга и изкуства за деца и юноши – състезания, конкурси, викторини, витрини, изложби, колективни четения, драматизации на приказки или лит. произведения и др.

* „Най добър четец”
* „Стани богат на знания” /
* „Прочети ми приказка”

## Специално внимание се обръща на работата с деца и читатели до 14г.- лица със специални образователни потребности, с цел приобщаване потребителите към богатото информационно общество.

## Такива са груповите посещения в библиотеката:

## - с началния курс: Четене на любими приказки

## - с прогимназията: Моята любима книга

## Такива проведохме

## **С началния курс**

## Колективни четения в библиотеката посветено на:

## I.м. - 140г. от рождението на Алън Милн и

## - 190 г. от рождението на Луис Карол, четохме любими откъси от произведенията им „Мечо Пух“ и „Алиса в страната на чудесата“

## По случай Международния ден на детската книга пък, проведохме такива под надслов: „Най добър четец“, „Стани богат на знания“ , „Прочети ми приказка” където по големите четяха на по малките любими приказки., с по големите пък - среща разговор „Моята любима книга“

## По случай 23.04., световния ден на книгата и авторското право се проведе „Маратон на четенето“ -организираха се колективни посещения в библиотеката , посветени на : - 25 г. от смъртта на Асен Босев, български писател и преводач (1913 – 1997) – началния курс.

## VIII.м. - 120 г. от рождението на Ангел Каралийчев - писател, автор и на много книги за деца (1902-1972), четохме негови приказки.

## XI.м. - 115 г. от рождението на Астрид Линдгрен – шведска писателка за деца (1907-2002), четохме откъси от Три повести за Карлсон, Пипи дългото чорапче и Роня дъщерята на разбойника

## **С учениците от горния курс**

## С V и VI клас , среща разговор посветена на:

## II.м. - 115 години от рождението на Емилиян Станев / 1907-1979 / четене на откъси от негови произведения.

## XI.м. - Четене на митове, предания и легенди –Vи VIкл.

## IV.м. - 60 г. от рождението на Петя Дубаров , българска поетеса (1962 – 1979) разговор за Петя и четене на любими стихотворения – VII клас

## Х.м. - 85 г. от смъртта на Йордан Йовков – български писател (1880-1937) – четене на откъси от разказите му.

## **Със по големите** – Среща разговор посветена на:

- Дамян Дамянов - четене на стиховете му.

На 8 декември честваме патронния празник на училището Св. Климент Охридски с богата литературно-музикална програма.

„Коледен Базар“ – нямаше!

За разлика от това пък имаше - Първомартенска обредност: Баба Марта закичва с мартеници за здраве и берекет „Баба Марта бързала – мартенички бели и червени вързала.” Със събраните средства се закупиха лакомства на учениците.

Със съселяните пък организираме празниците: Бабин ден, Трифон Зарезан, 8 март, Първа пролет, Великден, Коледа и др. такива –през отчетната година в много тесен кръг.

Към читалището функционира и „Клуб Краезнание“, където се запознаваме с традиции и обичаи на населението ни и ги съпоставяме. Продължаваме да обогатяваме информацията за старите родове в с.Дъскотна. Кои са те, от къде идват, и от кога живеят в селото ни, справки и допълнения към вече написаната брошурка „Дъскотна отколе“.

Имаме: - коледарска група ; група за автентичен фолклор на етносите; певческа група ,но вълната от ковида все още дава своите отражения!Съсредоточихме се в по малки сбирки в библиотеката, повече витрини, мероприятия в намален състав и повече библиотечни сбирки и обновяване и прочистване на фонда на библиотеката. Е имаше Коледари, имаше и представяне на Общински празник 2022г., където пак обрахме овациите.

Дейността на читалището е тясно свързана с дейността на училището. Повече от половината от читателите на библиотеката са учащи 83 и учители 18. С болка обаче искам да споделя, че с всеки изминал ден посещаемостта на учениците от горния курс / V – VII кл. / намалява. Може би заради повечето учебен материал, а така също и връзката с Интернет. През годината съвместно работихме по проект „Колкото сме различни, толкова и си приличаме“-ЦОИДУЕМ по който се обособиха следните групи със занимания по интереси.

- „Ние и светът“ по Роден край

- „Аз творя“ по труд и творчество.

-„Живеем заедно-празнуваме различията“- празници, традиции, обичаи

- „ Ритъма на танца “ група за танци

В продължение на три дни през ноември, учителите заедно с учениците по групи и класове посещаваха библиотеката по различни форми за насърчаване на четенето и ползите от него!

С групите участваме в местни и общински сбирки.Тази година сбирки имаше, но по малко .

Тази пандемия ни окърши от всякъде и сега се съживяваме!

Библиотеката все още се помещава в двете стаи на първия етаж в сградата на Кметството. След като санираха сградата на Кметството, вече е съвсем друго. Обновени сме !

Да си пожелаем през новата 2023г. да сме по здрави, по добри, по успешни, а Вие да сте по щедри!

**О Т Ч Е Т**

библиотечен и финонсов

на НЧ“Съзнание-1928г.“с.Дъскотна за 2022г.

Библиотечния фонд с който разполага библиотеката при читалището е 12332т. литература.Отчетен е по съдържание и по вид. Набавените библ. мат-ли през годината 93т. Отчислени бил. мат-ли няма. Броят на читателите в Библиотеката е 147: до 14г.-66, над14г.- 81, учители-18. Посещенията са 1360 от които742 за дома и 618 в читалня. Заетите библиотечни материали са 2724т.Отраслова 183т.; художествена 1491т. /българска-354 и чужда 1137т./; детска общо 1497т.: ДО-303т. и ДХ-1194т. Получавани пер. изд. през годината нямаше, няма и за 2023г.

По финансовия отчет информацията е следната:

Наличност на 01.01.2022г. - 1376 лв. Получената субсидия от общ.Руен е 12373 лв., приходи от проекти – 1378 лв.

**Всичко приходи за 2022г. - 15127лв.**

За заплати са изразходвани - 8380лв.

Социални осигуровки - 2627лв.

Вноски ДДФЛ - 910лв.

Здр.осигурителни. вноски от раб-ля - 521лв.

Тонер касета - 20лв.

чл. внос за СНЧ - 30лв.

свидетелства за съдимост – 35лв.

адвокатски услуги – 200лв.

нотариална заверка – 25лв.

Счетоводни услуги - 360лв.

Такси банково обслужване - 265лв.

Трудова медицина - 84лв.

пощенски услуги - 5лв.

Счетоводни услуги - 260лв.

Такси банково обслужване - 225лв.

Трудова медицина - 84лв.

Разходи за книги -1378лв.

За посрещане на гости - 30лв.

**Всичко разходи за 2022г. са 14865лв**

**наличност на 01.01.2023г. - 262лв.**